सावरकर को लेकर राहुल गांधी के बयान पर शिवसेना हुई खफा, कहा- हम नेहरू, बापू को मानते हैं, और आप...  
राउत ने कहा- सावरकर राष्ट्रीय आदर्श हैं, इस पर कोई समझौता नहीं 
कहा- सावरकर नाम में राष्ट्राभिमान और स्वाभिमान है
पूर्व सीएम देवेंद्र फडणवीस ने कहा- राहुल गांधी माफी मांगें
विर सावरकर हे महाराष्ट्राचेच नव्हे तर देशाचे दैवत आहे.
सावरकर नावात राष्ट्राभिमान आणि स्वाभिमान आहे. नेहरू ,गांधी यांच्या प्रमाणेच सावरकर यांनी स्वातंत्र्यासाठी जीवनाचा होम केला. अशा प्रत्येक दैवताचा सन्मान करायला हवा.इथे तडजोड नाहीत.
जय हिंद
दिल्ली में हुई सभा को सम्बोधित करते हुए राहुल गांधी ने बीजेपी पर हमला तो किया और शाम होते-होते एक बार फिर उनके बयान पर विवाद शुरू हो गया. बलात्कार को लेकर दिए गए अपने बयान पर बीजेपी की ओर से माफी मांगने की मांग पर राहुल गांधी ने कहा कि उनका नाम राहुल गांधी है, 'राहुल सावरकर' नहीं जो वे माफ़ी मांगें.
राहुल गांधी के इस बयान पर बीजेपी नेताओं ने नाराजगी जाहिर की. बीजेपी आईटी सेल के अध्यक्ष  अमित मालवीय ने ट्वीट कर कहा कि देखना होगा कि सावरकर को लेकर राहुल गांधी के इस बयान पर शिवसेना क्या कहती है?

Looking forward to seeing Shiv Sena defend Rahul Gandhi for his statement implying that ‘Veer Savarkar was a coward who apologized'!
इसके बाद शिवसेना सांसद संजय राउत ने ट्वीट कर कहा कि वीर सावरकर महाराष्ट्र के ही नहीं देश के देवता हैं, सावरकर नाम में राष्ट्राभिमान और स्वाभिमान है. नेहरू,  गांधी जी की तरह  वीर सावरकर ने स्वतंत्रता के लिए पूरे जीवन को समर्पित किया. ऐसे प्रत्येक देवता का सम्मान करना चाहिए. यहां कोई समझौता नहीं है. हम पंडित नेहरू, महात्मा गांधी को मानते हैं. आप वीर सावरकर का अपमान मत करो. समझदारों को और कहने की ज़रूरत नहीं है.

आम्ही पंडित नेहरू,महात्मा गांधी यांना मानतो तुम्ही वीर सावरकरांचा अपमान करू नका.सुज्ञांस अधिक सांगणे न लगे.
जय हिंद
महाराष्ट्र में सत्ता में भागीदार शिवसेना और कांग्रेस के रिश्तों में कड़वाहट उभरने लगी है. इससे पहले भी नागरिकता संशोधन बिल को लेकर शिवसेना और कांग्रेस के बीच मतभेद होने की बात सामने आई थी.
संजय राउत के ट्वीट के बाद महाराष्ट्र के पूर्व मुख्यमंत्री देवेंद्र फडणवीस ने भी ट्वीट कर राहुल गांधी के बयान को देशभक्तों का अपमान बताया और उन्हें एक बार फिर से इस बयान के लिए माफ़ी मांगने की बात कही.

Veer Savarkar has sacrificed his entire life for our MatruBhumi. Using such language for him is an insult to all the great patriots and freedom fighters who have sacrificed their lives !
So, Rahul Gandhi must apologise our nation for yet another irresponsible statement !!!
उधर बिहार के बीजेपी सांसद गिरिराज सिंह ने अपने ट्विटर हैंडल से ट्वीट किया. इसमें उन्होंने किसी का नाम लिए बिना गांधी परिवार पर निशाना साधा है. उन्होंने ट्वीट में कहा है कि ''वीर सावरकर तो सच्चे देशभक्त थे...उधार का सरनेम लेने से कोई गांधी नहीं होता, कोई देशभक्त नहीं बनता..देशभक्त होने के लिए रगों में शुद्ध हिंदुस्तानी रक्त चाहिए. वेश बदलकर बहुतों ने हिंदुस्तान को लूटा है अब यह नहीं होगा.''